Ժան Լյուկ Գոդար

Ժան Լյուկ Գոդար (, ), ֆրանսիացի կինոռեժիսոր, սցենարիստ։ Ֆրանսիական կինոյի «նոր ալիք» ուղղության նախաձեռնողներից։ Կրթությամբ՝ ազգագրագետ։

Կենսագրություն 
Ժան Լյուկ Գոդարը ծնվել է 1930 թվականին, Փարիզում։ Կինոքննադատական հոդվածներով հանդես է եկել «Գազետ դյու սինեմա», «Լե Կայե դյու սինեմա» ամսագրերում։ «Օպերացիա Բետոն» կարճամետրաժ կինոնկարով (1954) մուտք է գործել կինո։ Նկարահանել է նաև «Բոլոր տղաները կոչվում են Պատրիկ» (1957), «Պատմվածք ջրի մասին» (1958), «Շառլոտան և իր Ժյուլը» (1958), «Ծուլությունը» (1961), «Ռագոպագ» (1962), «Մեծ կողոպտիչը» (1963) և այլ կարճամետրաժ շարժանկարներ։ 1968 թվականին Գոդարը Անգլիայում նկարահանեց Ամերիկայի Միացյալ Նահանգների ռասսայական խտրականությունների և Փարիզի ուսանողության զանգվածային դժգոհությունների մասին պատմող «Մեկին գումարած մեկ» կինոնկարը, իսկ 1971 թվականին՝ «Ամեն ինչ կարգին է » շարժանկարը, որի նպատակն էր ճշմարտացիորեն ցույց տալ Ֆրանսիայի քաղաքական իրադրությունը։ Նկարահանել է նաև «Իտալացիները պայքարում են» գունավոր ֆիլմը, որը կառուցված է, ինչպես Գոդարն է բնութագրել, դիալեկտիկայի թեմայի վրա։ Այս ժանրը հեղինակն անվանել է ագիտացիոն-ինտելեկտուալ։ 1975 թվականին Գոդարը նկարահանել է իր «Վերջին շնչում» ֆիլմի շարունակությունը հանդիսացող «Թիվ 2 վերջին շնչում», ինչպես նաև «Ինչպես եք» և «Սոնիմաժ» կինոնկարները։ 

Հայտնի են Գոդարի «Վերջին շունչը» (1959 թվական), «Փոքրիկ զինվորը» (1960 թվական), «Ալֆավիլ» (1965 թվական), «Պիեռո-խենթը» (1965 թվական) կինոնկարները։

Ծանոթագրություններ

Արտաքին հղումներ 
 Ժան-Լյուկ Գոդարը 90 տարեկան է

Ֆրանսիացի կինոռեժիսորներ
1930 ծնունդներ
Դեկտեմբերի 3 ծնունդներ
Փարիզ քաղաքում ծնվածներ
Ֆրանսիացի դերասաններ
20-րդ դարի դերասաններ
«Սեզար» մրցանակի դափնեկիրներ
Փարիզի համալսարանի շրջանավարտներ
Ֆրանսիացի սցենարիստներ
Ֆրանսիացի պրոդյուսերներ
Ֆրանսիացի ազգագրագետներ
Ֆրանսիացի գրողներ
Շվեյցարացի կինոռեժիսորներ
Շվեյցարացի սցենարիստներ